Indijski riječni dupin - Wikipedija

# Indijski riječni dupin

### Izvor: Wikipedija

? Indijski riječni dupin Status zaštite: Ugroženi
Crtež indijskog riječnog dupina
Sistematika

Carstvo: | Animalia
Koljeno: | Chordata
Razred: | Mammalia
Podrazred: | Eutheria
Red: | Cetacea
Podred: | Odontoceti
Porodica: | Platanistidae Gray, 1846.
Rod: | Platanista
Vrsta: | P. gangetica

Dvojno ime
Platanista gangetica Roxburgh, 1801.
Rasprostranjenost indijskog riječnog dupina
Podvrste

Platanista gangetica gangetica
Platanista gangetica minor

Indijski riječni dupin (Platanista gangetica) je vrsta riječnih dupina koja živi u dva odvojena riječna sistema na jugu Azije. Žive u vodnom sustavu rijeka Gangesa i Inda. Ranije se populacija koja živi u Indu smatrala zasebnom vrstom.

## [uredi] Osobine

Indijski riječni dupini imaju dugu i malo prema gore savijenu njušku. Dugi su između 2 i 3 m, pri čemu su ženke u prosjeku nešto veće od mužjaka . Leđna peraja je malena i neupadljiva. Svim tim obilježjima jako podsjeća na Amazonskog dupina iako između njih postoji samo vrlo daleka srodnost.

Boja tijela im je tamno siva, s tim da im je donja strana tijela malo svjetlija od gornje. U očima nemaju leću i zakržljale su im. Otuda potiče i naziv koji se za njih ponekad koristi: slijepi riječni dupin. On svojim preostalim vidom još može razlikovati stupnjeve svjetlosti. No, orijentiranje i ulov mu ovise prije svega o osjetilu eho lociranja. Prema svemu sudeći, život u blatnjavoj vodi s vrlo slabom vidljivosti u kojoj i najbolji vid nije od velike koristi, doveo je do kržljanja tog osjetila.

## [uredi] Rasprostranjenost

Dvije podvrste Indijskog riječnog dupina žive u dva odvojena riječna sistema. Jedan, Ganges dupin, nastanjuje sistem Ganges-Brahmaputra na sjeveroistoku Indije i u Bangladešu. Druga podvrsta, Indski dupin, živi u srednjem dijelu toka rijeke Ind u središnjem dijelu Pakistana. On je vjerojatno ranije imao značajno veće područje na kojem je živio obuhvaćajući brojne pritoke Inda.

## [uredi] Način života

Ganges dupini u pravilu su samotnjaci. Mladunci dolaze na svijet početkom indijskog sušnog razdoblja. Rađa se samo jedno mlado dugo oko 70 cm i majka ga doji oko godinu dana. Hrane se ribama i beskralješnjacima koje dupini love u muljevitom dnu rijeke.

## [uredi] Taksonomija

Dupini iz Gangesa i dupini iz Inda su se prvobitno smatrali jednom vrstom. Tijekom 1970-tih se uvriježilo mišljenje, da su to ipak dvije odvojene vrste. U toj podjeli, dupin iz Inda dobio je naziv Platanista indi. Međutim, 1998. Dale W.Rice objavljuje rad koji je u međuvremenu općeprihvaćen u kojem on dolazi do zaključka da nema dovoljno značajnih morfoloških razlika između tih dupina koje bi opravdavale njihovo razdvajanje. Ponovo ih je ujedinio u jednu vrstu i nazvao dupina iz Inda Platanista gangetica minor, kao podvrstu dupina iz Gangesa nazvanog Platanista gangetica gangetica.

Indijski riječni dupin je samostalna porodica iz reda kitova zubana. S drugim riječnim dupinima povezuje ih jednak životni okoliš kao i morfološke sličnosti do kojih je došlo najvjerojatnije konvergentnom evolucijom. Jer, ne postoje bliske srodnosti između njih i Amazonskog dupina, Kineskog riječnog dupina i La Plata dupina.

Wikivrste imaju podatke o:
Platanista gangetica
Dobavljeno iz "http://hr.wikipedia.org../../../i/n/d/Indijski_rije%C4%8Dni_dupin.html"

Kategorije: Ugrožene vrste | Kitovi

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- English
- Français
- עברית
- 日本語
- Lietuvių
- Nederlands
- Polski
- 中文
- Português